ΓΡΑΠΤΗ ΕΡΩΤΗΣΗ E-2036/02

υποβολή: Erik Meijer (GUE/NGL) προς την Επιτροπή

(10 Ιουλίου 2002)

Θέμα: Αεροπορικές εταιρείες οι οποίες μειώνουν το κόστος εκμετάλλευσης μέσω χαμηλών τιμών και παρακάμπτοντας τους κανόνες ασφάλειας

1. Έχει λάβει η Επιτροπή γνώση της έκθεσης του Chirp (Confidential Human Factors Incident Reporting Programme) στην οποία αναφέρεται η βρετανική εφημερίδα The Times και σύμφωνα με την οποία οι κυβερνήτες των σκαφών των αεροπορικών εταιρειών που εφαρμόζουν χαμηλές τιμές (χωρίς να αναφέρονται τα ονόματά τους) πιέζονται προκειμένου να τηρούν τα στενά ωράριά τους αντιδρώντας με επιθετικό τρόπο στις οδηγίες των πύργων ελέγχου, ήτοι προσεγγίζοντας τα αεροδρόμια μεπερβολικά μεγάλη ταχύτητα, παίρνοντας απαγορευμένες στροφές καιπεριπτάμενοι απαγορευμένων ζωνών και δη κατοικημένων·

2. Είναι σε θέση να επιβεβαιώσει η Επιτροπή, κυρίως βάσει της εμπειρίας που προσφέρει το Eurocontrol, διαπιστώθηκαν όντως παρόμοιες επικίνδυνες συμπεριφορές και ότι ευθύνονται για αυτές κυρίως οι εταιρείες που προσφέρουν φθηνά εισιτήρια στους ταξιδιώτες·

3. Ποιες συνέπειες μπορεί να έχει για την ασφάλεια το γεγονός ότι οι εταιρείες αυτές διατηρούν τα αεροσκάφη τους εν πτήσει 11 ώρες ημερησίως, αντί οκτώ που είναι ο κανόνας στις μεγάλες εθνικές εταιρείες·

4. Ποιες δυνατότητεςπάρχουν σήμερα προκειμένου να αποκλεισθούν οι αεροπορικές εταιρείες που ευθύνονται για παραβάσεις του τύπου αυτού από την εναέρια κυκλοφορία πάνω από την επικράτεια των κρατών μελών της Ευρωπαϊκής Ένωσης·

5. Μπορεί να αναφέρει η Επιτροπή με ποιον τρόπο προτίθεται να εξασφαλίσει την καλύτερη προστασία των επιβατών και των κατοίκων των γύρο από τα αεροδρόμια περιοχών έναντι των αυξημένων κινδύνων που συνεπάγεται το γεγονός ότι η ασφάλεια έρχεται σε δεύτερη μοίρα μετά τη μείωση του κόστους·

Πηγή: De Volkskrant, thw 19.6.2002

Απάντηση της κας de Palacio εξ ονόματος της Επιτροπής

(22 Αυγούστου 2002)

1. H Eπιτροπή συνήθως δεν λαμβάνει αντίγραφα των εκθέσεων που εκπονούνται στο πλαίσιο του προγράμματος Confidential Human Factors Incident Reporting Programme (CHIRP) του Ηνωμένου Βασιλείου. Οι πιλότοι ενός αεροσκάφους το οποίοπόκειται σε έλεγχο εναέριας κυκλοφορίαςποχρεούνται να πετούν σύμφωνα με ορισμένους κανόνες οι οποίοι ισχύουν για τέτοιες συνθήκες. Όταν οι πιλότοι παραβιάζουν τους εν λόγω κανόνες λαμβάνονται μέτρα από τους οργανισμούς ελέγχου εναέριας κυκλοφορίας· ειδικότερα όταν η παραβίαση οδηγεί στην μείωση των κανόνων ασφαλείας.

2. Οποιεσδήποτε περιπτώσεις ελλιπούς πειθαρχίας πιλότων οι οποίοιπόκεινται σε έλεγχο της εναέριας κυκλοφορίας αντιμετωπίζονται άμεσα από τον σχετικό οργανισμό ελέγχου εναέριας κυκλοφορίας, κατόπιν διαβουλεύσεως με την αεροπορική εταιρεία η οποία απασχολεί τον πιλότο και την εθνική ρυθμιστική αρχή, ή αρχές, που χορηγεί(ούν) πιστοποιητικό στον αερομεταφορέα και άδεια στον πιλότο. Επί του παρόντος η Επιτροπή δεν έχει λάβει οιαδήποτε στοιχεία που να αποδεικνύουν ότι οι αερομεταφορείς που εφαρμόζουν χαμηλές τιμές συμπεριφέρονται διαφορετικά από τους άλλους.

3. Δενπάρχουν συνέπειες για την ασφάλεια όταν ένα αεροσκάφος χρησιμοποιείται για περισσότερες ώρες σε δεδομένη περίοδο, εφόσον τηρούνται πλήρως όλα τα μέτρα ασφαλείας.

4. Όταν μια εταιρεία περιφρονεί τους κανόνες ασφαλείας ο εθνικός ρυθμιστικός φορέας για την ασφάλεια των αερομεταφορών θα πρέπει να διεξάγει έρευνα και ενδεχομένως να αποφασίσει την αναστολή ή την απόσυρση του πιστοποιητικού λειτουργίας της.

5. Η Επιτροπή πρότεινε επιτυχώς την καθιέρωση της Ευρωπαϊκής Υπηρεσίας για την Ασφάλεια των Αερομεταφορών. Πρωταρχικός στόχος της Υπηρεσίας είναι να καθιερώσει και να διατηρήσει έναψηλό ομοιόμορφο επίπεδο ασφάλειας της πολιτικής αεροπορίας στην Ευρώπη.